Referat af bestyrelsesmøde 4/10-2016

# Varmeregnskab

Vi har generelt brugt mindre på varme i år (1. maj 2015 til 30. april 2016) end forventet. Derfor vil de, der har betalt for meget selvfølgelig, få penge tilbage. Idet vi forventer en højere gaspris, vil acontoindbetalingerne forblive de samme som sidste år.

Vi har i år allerede brugt ca. 50.000 kr. på vedligeholdelse af varmeanlægget. Der er blevet udskiftet ekspansionsbeholdere samt cirkulationspumpe.

Disse udgifter skal betales over næste års varmeregnskab. Idet vi har et pænt beløb stående på vores vedligeholdelseskonto påtænker bestyrelsen at fremsætte et forslag på næste generalforsamling, om at man fra vedligeholdelseskontoen betaler for de to udførte reparationer.

# Affaldsmolokler

På grund af lugtgener fra affaldsmolokkerne (affaldsskakt mm. ved skråningen) beder vi endnu en gang folk om at lukke affaldsposer, før de bliver smidt i, da der ellers bliver klamt i skakterne.

Vi har bestilt rengøring og smøring af affaldsmolokkerne, men der er ingen tegn på, at dette er blevet gjort og regningen forligger endnu ikke. Derfor vil vi tage fat i de relevante personer.

Vi har også bestilt 3 affaldscontainerstørrelse ”wunderbaum” til at mindske lugtgenerne.

# Kørespor ved slettebjerget 65

Grundejerforeningen for slettebjerget 68-95 er i gang med flisearbejde, og i denne sammenhæng har der kørt tungt maskineri på vores stier. Vi har snakket med bestyrelsen for denne grundejerforening og de har lovet at der vil blive ryddet op og eventuelle skade vil blive udbedret. Flisearbejdet forventes færdigt snart.

# Havedage

Vi har i år haft så få fremmødte til havedagene, og dette har resulteret i at vi ikke har fået nået det, vi ville. Der er 20 huse der slet ikke er mødt op og der er især for få der møder om efteråret. Derfor har bestyrelsen brainstormet idéer til hvordan vi styrker fremmødet.

* Dele ansvar op (så fx noget får ansvar for legepladsen etcetera).
* Sætte prisen op for ikke at udeblive.
* Muliggøre at man arbejder udenfor arbejdsdage.
* Man kun får 1 kryds lige gyldigt antal fremmødte fra husstanden (så folk kommer om efteråret).

Bestyrelsen har ikke vedtaget noget endnu.